ROZHODNUTIE KOMISIE
z 20. decembra 2006
o predĺžení obdobia uplatňovania určitých rozhodnutí o štátnej pomoci
[oznámené pod číslom K(2006) 6927]
(Text s významom pre EHP)
(2007/72/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
a najmä na jej články 87 a 88, keďže:
(1)
Platnosť nariadenia Komisie (ES) č. 2204/2002 z 5. decembra 2002 o uplatňovaní článkov 87 a 88 Zmluvy o ES o štátnej pomoci pre zamestnanosť (1), nariadenia Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy ES na štátnu pomoc malým a stredným podnikom (2) a nariadenia Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc vzdelávaniu (3) bola nariadením Komisie (ES) č. 1976/2006 z 20. decembra 2006, ktorým sa menia a dopĺňajú nariadenia Komisie (ES) č. 2204/2002, (ES) č. 70/2001 a (ES) č. 68/2001, pokiaľ ide o predĺženie obdobia ich uplatňovania (4), predĺžená do 30. júna 2008.
(2)
Aby sa predišlo zbytočnej administratívnej práci a aby bola zaručená právna istota, je potrebné predĺžiť platnosť rozhodnutí Komisie, ktorými sa schvaľujú schémy štátnej pomoci notifikované na základe nariadení o výnimkách, ktorých platnosť sa týmto nariadením predlžuje,
PRIJALA TOTO ROZHODNUTIE:
Článok 1
Bez toho, aby boli dotknuté príslušné opatrenia uvedené v bode 107 tretej zarážke usmernení o národnej regionálnej pomoci na roky 2007 - 2013 zo 4. marca 2006 (5) a schválené všetkými členskými štátmi, sa platnosť rozhodnutí Komisie, ktorými boli na základe nariadenia (ES) č. 2204/2002, nariadenia (ES) č. 70/2001 alebo nariadenia (ES) č. 68/2001 schválené schémy štátnej pomoci pred tým, ako nadobudlo účinnosť toto rozhodnutie, predlžuje do 30. júna 2008.
Článok 2
Toto rozhodnutie je určené členským štátom.
Uplatňuje sa od 1. januára 2007.
V Bruseli 20. decembra 2006